На основу члана 10. став 2. Закона о безбедности саобраћаја на путевима („Службени гласник РС”, бр. 41/09, 53/10, 101/11, 32/13 – УС, 55/14, 96/15 – др. закон, 9/16 – УС, 24/18, 41/18, 41/18 – др. закон, 87/18, 23/19, 128/20 – др. закон и 76/23) и члана 42. став 1. Закона о Влади („Службени гласник РС”, бр. 55/05, 71/05 − исправка, 101/07, 65/08, 16/11, 68/12 − УС, 72/12, 7/14 − УС, 44/14 и 30/18 − др. закон),

Влада доноси

УРЕДБУ

о изменама Уредбе о ценама услуга које врши Агенција за безбедност саобраћаја

Члан 1.

У члану 11. став 2. брише се.

Досадашњи ст. 3-5. постају ст. 2-4.

Члан 2.

У члану 18. став 2. речи: „износи 2.500,00” замењују се речима: „износи 1.300,00”.

Члан 3.

Члан 20. мења се и гласи:

„Члан 20.

Цена услуга утврђивања услова за овлашћено правно лице у вези са испитивањем возила и издавањем потврда о исправности уређаја за погон возила на алтернативна горива износи 110.000,00 динара.

Цена услуга допунског утврђивања услова већ овлашћеног правног лица у вези са испитивањем возила и издавањем потврда о исправности уређаја за погон возила на алтернативна горива, за испитивање аутономних возила у сврху тестирања, износи 50.000,00 динара.

Цена услуга допунског утврђивања услова већ овлашћеног правног лица у вези са испитивањем возила и издавањем потврда о исправности уређаја за погон возила на алтернативна горива, за испитивање возила која се увозе као употребљавана, а која нису усаглашена са једнообразним техничким условима у складу са Споразумом, износи 50.000,00 динара.

Цена услуга утврђивања услова за овлашћено правно лице у вези са испитивањем техничких карактеристика и очуваности возила од историјског значаја, износи 110.000,00 динара.”

Цена услуга увида у техничку документацију и издавање одобрења преправке возила износи 20.000,00 динара.

Цена услуга обраде документације за испитивање преправљених возила и за испитивање возила која се увозе као употребљавана, а која нису усаглашена са једнообразним техничким условима у складу са Споразумом, износи 3.300,00 динара.

Цена услуга издавања уверења о испитивању возила износи 3.000,00 динара.

Цена услуга издавања уверења о испитивању аутономног возила у сврхе тестирања износи 3.600,00 динара.

Цена услуга издавања потврде о возилу од историјског значаја износи 3.600,00 динара.

Цена услуга издавања уверења за испитивање возила која се увозе као употребљавана, а која нису усаглашена са једнообразним техничким условима у складу са Споразумом износи 3.600,00 динара.

Цена услуга издавања потврде о исправности уређаја и опреме за погон возила на течни нафтни гас износи 3.000,00 динара.

Цена услуга издавања образаца потврде о исправности уређаја и опреме за погон возила на течни нафтни гас или компримовани природни гас износи 300,00 динара.

Цена услуга издавања образаца потврде о возилу од историјског значаја износи 700,00 динара.

Цена услуге утврђивања статуса возила од историјског значаја (олдтајмера) од стране Агенције за возила од историјског значаја износи 25.000,00 динара.

Изузетно, цена услуга обраде документације за испитивање возила из става 7. овог члана не плаћа се приликом испитивања:

1) преправке возила уградњом/изградњом уређаја и опреме за погон возила на алтернативна горива;

2) преправке возила уградњом уређаја за спајање вучног и прикључног возила;

3) преправке возила изградњом дуплих команди;

4) преправке возила уградњом уређаја (команди) за управљање возилом лица са инвалидитетом;

5) преправке возила накнадним пресвлачењем стакала возила унутрашњом пластичном превлаком;

6) возила за која нису познати или су погрешно уписани технички подаци у саобраћајној дозволи;

7) свих врста преправки за које Агенција не врши преглед документације.

Цена услуга утврђивања услова на испитном месту већ овлашћеног правног лица у вези са испитивањем возила и издавањем потврда о исправности уређаја за погон возила на алтернативна горива износи 30.000,00 динара.

Цена услуге испитивања возила од стране Агенције за возила чија дозвољена маса не прелази 3.5 t износи 15.000,00 динара.

Цена услуге испитивања возила од стране Агенције за возила чија дозвољена маса прелази 3.5 t износи 30.000,00 динара.”

Члан 4.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-1441/2025

У Београду, 27. фебруара 2025. године

В Л А Д А

|  |  |
| --- | --- |
|  | ПРЕДСЕДНИК  Милош Вучевић |